नक्सली आंदोलन की उम्र देखकर यह सहज अंदाजा होता है कि इस आंदोलन का समाधान से ज्यादा इसका बना रहना कांग्रेस नेतृत्व के लिए लाभकारी रहा है और आज ऐसे लोगों के पक्ष में शीर्ष कांग्रेसी नेता वकीलों की सर्वोच्च न्यायालय में उतरी फौज स्वयं ही तस्वीर को स्पष्ट कर रही है। इसी देश में फर्जी मामलों में, छोटे-मोटे अपराध आदि के मामलों में वषों से जेल में पड़े लोगों के मानवाधिकार की चिंता किसी को नहीं होती लेकिन ऐसे बेहद संवेदनशील मामलों में गिरफ्तार किए गए लोगों को तुरंत छुड़ाने के लिए इतिहासकार, वकील, सामाजिक कार्यकर्ता, नेता, पत्रकार आदि सभी एक साथ आगे आ जाते हैं। इन संदिग्धों के पक्ष में उतरी फौज स्वयं बताती है कि यह बहुत बड़ी बात है जिसे ढकने के लिए बेहद तत्परता से लोग सक्रिय हो गए हैं।